9bc6097976f3865b19d1fded7cf5892d
1. hvordan opretter man en beboerrepræsentation?
boligportal.dk
2021.17
enhver lejer i en ejendom, der opfylder tidligere nævnte krav om mindst 6 beboelseslejligheder, kan indkalde til beboermøde med henblik på at vælge beboerrepræsentanter til en beboerrepræsentation. 

 

indkaldelsen til beboermøde for etablering af beboerrepræsentation skal ske på samme måde, som når en eksisterende beboerrepræsentation indkalder til årlige beboermøder. det vil sige, at lejere og øvrige interessenter skal indkaldes med et varsel på 8 dage.


27f0a12f5b45efb8215a35de57cf478d
2. hvornår må man etablere en beboerrepræsentation?
boligportal.dk
2021.17
for at en beboerrepræsentation kan oprettes, skal der være flertal blandt mindst 50% af lejerne. dvs., at mindst 50% af lejerne skal være til stede ved beboermødet, hvoraf et flertal skal stemme for oprettelse af en beboerrepræsentation. er færre end 50% af lejerne til stede ved beboermødet trods rettidig indkaldelse, kan der foretages en skriftlig afstemning om vedtagelsen efterfølgende. ved denne afstemning har hver beboelseslejlighed én stemme for eller imod etablering af en beboerrepræsentation.


70caf683c914bd9f51b44e9d859349a8
3. hvor mange beboerrepræsentanter skal der være?
boligportal.dk
2021.17
antallet af beboerrepræsentanter i en beboerrepræsentation afhænger af ejendommens størrelse. det vil sige, det afhænger af, hvor mange beboelseslejligheder, beboerrepræsentationen repræsenterer over for udlejer.

 

har ejendommen eller ejendommene færre end 13 beboelseslejligheder skal der blot vælges én beboerrepræsentant. er der derimod 13 eller flere beboelseslejligheder, skal der vælges 3 beboerrepræsentanter.


f47dd6e662eb85950645c226b971a104
4. hvad er beboerrepræsentationens arbejdsopgaver?
boligportal.dk
2021.17
beboerrepræsentationen er med til at give lejerne større indsigt i og indflydelse på vilkårene i ejendommen. dette sker ved, at beboerrepræsentationen agerer på vegne af alle lejere og fungerer som bindeled mellem lejers interesser og udlejers muligheder.

 

beboerrepræsentationen har således indflydelse på følgende:

* vedtagelse og ændring af [**husorden**](https://www.boligportal.dk/blog/lejeloven/husorden/)
* accept af eller indsigelse mod [**huslejestigninger**](https://www.boligportal.dk/blog/lejeloven/huslejestigning/)
* klager fra beboere over andre beboere – f.eks. pga. [**larm**](https://www.boligportal.dk/blog/lejeloven/regler-for-larm-i-lejlighed/)
* ejendommens budget og regnskab
* [**vedligeholdelsesplaner**](https://www.boligportal.dk/blog/boligudlejning/revision-af-vedligeholdelsesplaner/) for ejendommen
* accept af eller indsigelse med [**forbedringsarbejde**](https://www.boligportal.dk/blog/lejeloven/gennemgribende-renovering-af-lejlighed/)
* beboeres opfordring til forbedringsarbejde – f.eks. [**energirenovering**](https://www.boligportal.dk/blog/lejeloven/energirenovering-i-private-udlejningsboliger/)

 

det betyder også, at udlejer har pligt til at inddrage beboerrepræsentationen, når der skal tages beslutninger vedrørende ovenstående. herefter kan beboerrepræsentanterne tage stilling til, om det skal formidles til de resterende lejere. dette er særligt relevant, når der omhandler f.eks. husorden, men kan være mindre relevant, når det gælder ejendommens budget og regnskab.

 

ydermere har beboerrepræsentanterne pligt til at være tilgængelige for lejerne i ejendommen. alle lejere i ejendommen kan nemlig kontakte beboerrepræsentanterne eller indkalde til beboermøde, hvis der opstår et ønske om at drøfte emner vedrørende ovenstående. det kan f.eks. være, at en lejer er blevet opmærksom på, at en altan er blevet farlig, fordi den er i dårlig stand. i dette tilfælde vil lejerne typisk ønske, at vedligeholdelse af altaner skal medtages i [**vedligeholdelsesplanen for ejendommen**](https://www.boligportal.dk/blog/boligudlejning/revision-af-vedligeholdelsesplaner/).

 

vi håber, du, som lejer, er blevet klogere på, hvordan du bidrager til at etablere en beboerrepræsentation, og at du, som udlejer, nu ved, hvordan du skal forholde dig til samarbejdet med beboerrepræsentationen.

